cyanic-selkie/wikianc huggingface dataset:
Natt (mytologi)
Den eldre Edda
I vers 30 av kvadet Allvismål i Den eldre Edda ber guden Tor dvergen Alvis ham om å fortelle hva natten er kalt for i de ni verdener. Alvis svarer da at natten er kalt natt av menneskene, mørke av gudene, maskert eller dekket til av vanene, ulys av jotnene, søvnglede av alvene, og drømmehilder (eller i referanse til Njorun) av dvergene.
Skanseparken (Trondheim)
Skanseparken er en park ved Skansen og Nidareid vest for Midtbyen i Trondheim. Parken ble anlagt i 1880-årene på området ved festningsanlegget Skansevollene.
Parken er delt i to av Trondhjem–Størenbanen, som fikk ny trasé over Skansen i 1880 med endestasjon på Brattøra. Den er ellers omkranset av gatene Kongens gate i sør, Østre Ila i vest, Nedre Ila i nord og Voldgata i øst. I tilknytning til gangvegene i Skansenparken ligger både Skansen restaurant, Svingbrua og Skansen stasjon. Helt nordøst mot Vestre kanalhavn går gangvegen under jernbanebrua Skansen bru og ender i Sandgata.
Skanseparken
Skanseparken kan henvise til:
Middlesbrough Ironopolis FC
Klubben spilte sine hjemmekamper på Paradise Ground, som lå omtrent på samme sted som Ayresome Park, hvor Middlesbrough FC senere spilte sine kamper.
Kroatia under Vinter-OL 1992
Kroatia under Vinter-OL 1992. Fire sportsutøvere, tre menn og én kvinne fra Kroatia deltok i tre sporter alpint, kunstløp og langrenn under Vinter-OL 1992 i Albertville i Frankrike. Kroatia, som for første gang deltok i et vinter-OL som egen nasjon, vant ikke noen medaljer. Beste plassering var en 25.-plass i damenes kunstløp.
I’m Not a Robot
Handlingsreferat
Kim Min-kyu lever en luksuriøst, men isolert, tilværelse på grunn av en alvorlig allergi mot fysisk kontakt med andre mennesker. Han utvikler ekstremt livstruende utslett, som raskt sprer seg over hele kroppen, hvis han får noen form for hud-kontakt. Min-kyu er styreleder og største aksjonær i KM Financial. Han arvet alle aksjene sine etter foreldrene, som døde i en trafikkulykke 15 år tidligere. Han ble oppdratt av farens venn og kollega, Hwang Do-won, hvis sønn, Hwang Yeo-chul, er på samme alder som Min-kyu og administrerende direktør i KM Financial.
Coptocercus
Utseende
Middelsstore, avlange, langbeinte, rødbrunlige trebukker. Antennene er vanligvis litt lengre enn kroppen. Pronotum er nesten sylindrisk, gjerne med en knøl eller en kort tann midt på hver sidekant. Dekkvingene er parallellsidige. På beina er lårene klubbeformede.
Sten Broman
Karriere
Broman var også kjent for sine spesialsydde dresser (som han designet selv) og fargeglade slips. Det ble også sagt at han hatet trekkspill.
Cold War Kids
Cold War Kid er et indie rockeband fra Fullerton, California, USA. Bandmedlemmer er Nathan Willett (Vokal, Piano), Jonnie Russell (Gitar), Matt Maust (Bass) og Matt Aviero (Trommer).
Erephognathus
Erephognathus er en slekt av biller i familiegruppen løpebiller.
Utbredelse
Artene er utbredt på Madagaskar.
Chris Renaud
Chris Renaud (født 1966) er en amerikansk animatør og filmregissør. Renaud er Oscar-nominert for kortfilmen No Time for Nuts.
Anton Minde
Anton Minde var gift med Anna Arnesen, datter av venstrepolitikeren og stortingsmannen Arne Arnesen. De hadde 7 døtre, men ingen av dem overtok sjokoladeproduksjonen, som gikk over på andre hender etter Anton Mindes død. Anton Minde sørget for store legater til jordbruksforbedring og vanskeligstilte innbyggere i Fana kommune, der han bodde. Han ligger begravet ved Birkeland kirke i Fana.
Frederik Vilhelm av Slesvig-Holsten-Sønderborg-Augustenborg
Ekteskap
Frederik Vilhelm giftet seg 27. november 1694 med Sophie Amalie Ahlefeldt, datter av storkansler Frederik Ahlefeldt i hans ekteskap med grevinne Maria Elisabeth av Leiningen-Dagsburg-Hardenburg (1648-1724). De fikk sammen 5 barn, hvorav sønnen Christian August etterfulgte faren som hertug.
Lisleherad
Lisleherad er en liten bygd i Notodden kommune. Stedet huser en av de største montessoriskolene i Vestfold og Telemark, en liten kirke og et bedehus. Skolen var offentlig drevet fram til 2014. Inntil 1991 var det trafikk ved Lisleherad stasjon, og Lisleherad hadde lokalbutikk frem til 1996. Fylkesvei 601 går gjennom bygda.
EM i friidrett innendørs 1975
Lengdehopp
Finale 9. mars <br style="clear:left;"/>
Pakores I av Partia
Invasjon av Anatolia
Den partiske hæren krysset Eufrat og angrep Apamea på østbredden av elven og motsatt av Zeugma. Angrepet mot Apamea feilet, men Labienus var i stand til å lokke flere romerske garnisoner over på sin side ettersom de også hadde tjenestegjort under de tapende romerske hærførerne under innbyrdeskrigen. Den kombinerte partisk-romerske hæren fortsatte og beseiret Marcus Antonius' guvernør Lucius Decidius Saxa i et slag i nærheten av Antiokia. Apamea ble deretter erobret. Etter det romerske nederlaget ved Apamea delte partierne hæren. Pakores marsjerte sørover og erobret Palestina fra den fønikiske kysten og inn i dagens Israel. Labienus dro nordover og fulgte etter Saxa som hadde flyktet nordvest til Kilikia, som han beseiret på nytt, tok ham til fange og henrettet av ham. I Judea avsatte Pakores' hærfører Barzafarnes kongen og ypperstepresten, Johannes Hyrkanos II, og innsatte hans nevø Antigonos Mattathias som partisk klientkonge.
Under Labienus og Pakores gjenopprettet Partia deres imperium til nær ytterkantene av hva det eldre persiske Akamenideriket hadde vært, og kontrollert med unntak av noen byer bortimot hele Anatolia. Å strekke sine ressurser over et slikt stort område krevde organisering, og det partiske imperium ble en kortvarig suksess. Det var også uenigheter mellom Labienus og Pakores som svekket deres kombinerte styrke.
I 39 f.Kr. kom det romerske motangrepet under Publius Ventidius Bassus i Anatolia. Ventidius gjorde uventet landgang ved kysten og tvang Labienus tilbake til Kilikia i påvente av forsterkninger fra Pakores. Etter å ha omgruppert med nye soldater, møtte de to hærene i Taurusfjellene i slaget ved de kilikiske portene samme år. Ventidius holdt en høyde angrep nedover mot fienden hvor det partiske kavaleriet ikke kunne utnytte sin styrke mot det tungt pansrete romerske infanteriet. I den tette nærkampen brøt det ut panikk blant partierne grunnet store tap, og de flyktet mens Labienus ble etterlatt. Han ble tatt til fange av romerne og henrettet. Romerne i Labienus' hær gikk over til Ventidius. Partierne flyktet til den syriske porten ved Belen i dagens tyrkiske provins Hatay hvor de satte en ny forsvarsposisjon, men ble beseiret på nytt av Ventidius' styrker. Da Pakores hørte om nederlaget trakk han seg tilbake over Eufrat. Ventidius fulgte ikke etter, men sikret Syria for Roma tidlig i 38 f.Kr.
Andre invasjon av Syria
Pakores' far, Orodes II, tynget av sorg av sin sønns død, valgte den eldste sønnen som sin etterfølger, Fraates IV.
Epic Games
Fortnite og Epic Game Store
I januar 2021 kjøpte de ny tomt til et nytt hovedkontor i Cary i Nord-Carolina, og i oktober 2021 ble det kjent at Epic Games entertainment division planlegger en Fortnite film.
Almost a Rescue
Almost a Rescue er en amerikansk stumfilm fra 1913, regissert av Al Christie.
Handling
Jimmie klarer ikke å finne en politimann for å fortelle om det han har overhørt, så han skynder seg til et detektivbyrå og informerer Hawkeye - en detektiv - om at han tror to kvinner er i ferd med å begå selvmord. Jimmie og Hawkeye følger deretter etter en av kvinnene som kommer ut, og følger etter henne til et apotek. De er overbevist om at hun har gått for å kjøpe gift. Hawkeye sender Jimmie etter en doktor, mens han og mennene hans følger etter kvinnen tilbake til eiendommen. Men situasjonen med de to kvinnene var ikke som de først hadde trodd.
William Galbraith
Galbraith døde i 1994, 87 år gammel.
Fjell i Vestfold
Vestfolds høyeste punkt er på Vestfjellet i Holmestrand, 634 meter over havet, ifølge måling fra 2012 (á jour 28.11.2012). Måling i mai 2017 viste at høyden er 634,04 meter over havet. I over hundre år før dette har det vært trodd at Skibergfjellet var det høyeste punktet.
Landgangsfartøy
Historikk
Det første angrepet på en strand var antageligvis ved slaget ved Maraton i 490 f.Kr.. Perserne etablerte et brohode i et forsøk på å invadere Hellas. De hadde modifiserte skip med ramper for hestene, en forgjenger til moderne landgangsfartøyer.
Elin Lerum Boasson
Elin Lerum Boasson (født 24. mai 1978) er professor ved Institutt for statsvitenskap ved Universitetet i Oslo (UiO) og seniorforsker ved CICERO Senter for klimaforskning. Hun har doktorgrad i statsvitenskap fra UiO, og har vær gjesteforsker på UC Berkeley og Harvard Universitetet. Boasson har publisert en rekke bøker og artikler om klima- og energipolitikk i EU og i Norge, samt vært hovedforfatter i FNs klimapanel.
Steve Harper
Stephen Alan Harper (født 14. mars 1975 i Easington, Northumberland) er en engelsk fotballspiller. Han spiller for Premier League-klubben Hull City AFC, og er en målvakt.
Rawlinsius
Utseende
En middelsstor, avlang, halvmatt, mørk løpebille. Forkroppen er brunsvart, dekkvingene mørkt kobberfargede. Antennene er spinkle, omtrent så lange som hode + pronotum. Hodet er rundet. Pronotum er hjerteformet, omtrent så langt som bredt, mye smalere enn dekkvingene. Beina er lange og tynne.
Utbredelse
Arten er bare kjent fra Mexico.
Scrophoomorphus
Utbredelse
Slekten er utbredt i Sørøst-Asia.
Liechtenstein under Vinter-OL 1992
Liechtenstein under Vinter-OL 1992. Sju sportsutøvere, seks menn og én kvinne fra Liechtenstein deltok i to sporter, alpint og langrenn under Vinter-OL 1992 i Albertville i Frankrike. Liechtenstein vant ikke noen medaljer, beste plassering var en femtendeplass i storslalåm for menn. Alpinisten Birgit Heeb var Liechtensteins flaggbærer under åpningsseremonien.
Gangartskonkurranse
En gangartskonkurranse er en hestesports konkurranse som Islandshesten hovedsakelig konkurrer i. Alle øvelsene foregår på en oval bane, unntatt passløp. Man rir enten på speakers kommando (standardprogram) eller etter eget program. Dette kommer an på konkurranse-typen.
Logik der Forschung
Betydning
Logik der Forschung var den grundigste kritikken av det positivistiske vitenskapssynet, og bokas konsekvente fallibilisme og falsifikasjonisme utgjorde den første sammenhengende beskrivelsen av en alternativ rasjonalistisk vitenskapelig metode. Den er oversatt til 18 språk og har satt et stort preg på den vitenskapelige praksis i mange fagfelt. Blant annet har boka antagelig mesteparten av æren for at positivismen er «så død som en filosofosk skole noen gang blir».
Utgaver
På tysk utkom Logik der Forschung med de følgende utgavene: Den første utgaven var bind 9 i Wienerkretsens skriftserie Schriften zur wissenschaftlichen Weltauffassung. Utgave 2–10 var bind 4 i serien Die Einheit der Gesellschaftswissenschaften. Utgave 11 utgjør bind 3 av serien ''Karl Popper. Gesammelte Werke in deutscher Sprache''.
Arbroath FC
Historie
Klubben har hatt relativt beskjeden suksess i ligaen. Arbroath rykket opp i 1. divisjon i 1935, og nådde 11.-plass (av 20 lag) som best i 1936 og 1938. Til sammen har klubben spilt 9 sesonger i øverste divisjon, sist i 1975. I den skotske FA-cupen nådde de kvartfinalen i 1993. Etter diverse omstruktureringer i ligaen spiller Arbroath nå i Division Two (nivå 3), etter at de rykket opp fra Division Three våren 2008.
Alvetegnet
Bøkene i serien:
Kirsten Thesen
Kirsten Thesen (født Fleischer 22. juni 1920, død 6. desember 2011) var en norsk ungdomsbokforfatter.
The Open Society and Its Enemies
Bokens tilblivelse
Popper skrev The Open Society under andre verdenskrig, mer eller mindre parallelt med The Poverty of Historicism. Den førstnevnte boka begynte som et kapittel i den sistnevnte; men da den vokste seg større og større (og til slutt endte opp med 620 sider), reduserte Popper The Poverty til sin opprinnelige omfang (169 sider) og ga ut The Open Society separat. Popper betegna disse to bøkene som sin «krigsinnsats». Han «beslutta å skrive boka den dagen [han] fikk nyheten om Hitlers innmarsj i Østerrike. Boka er et forsvar for demokratiet, skrevet i en tid da demokratiet ikke hadde mange overbeviste tilhengere.» Popper, som hadde flytta fra Østerrike til New Zealand i 1937 (ett år før Østerrikes Anschluss), fullførte begge bøkene innen 1943.
Kamel Hana Gegeo
Kamel Hana Gegeo (født ?, død 1988) var personlig sikkerhetsvakt for Iraks tidligere president Saddam Hussein. Han fungerte også som kammertjener, og han prøvesmakte maten til Saddam.
DS «Orkla»
DS «Orkla» viser til flere skip med samme navn:
Beffroi
Lanterne
Avhengig av formen kalles klokkestol for eksempel A, D, H eller X oppheng.
Plassering
Mens kirkens akse er vendt mot øst, vil en linje fra kirken gjennom et eksternt klokketårn peke mot Jerusalem. Inngang peker mot vest.
Orthogenium
Orthogenium er en slekt av løpebiller.
Carlsberg Crown
Carlsberg Crown var et øl som ble brygget av Carlsberg og solgt i Danmark i anledning av bryllupet mellom kronprins Frederik og Mary Donaldson den 14. mai 2004.
Breath of Fire
Til nå er det kommet fem spill i serien:
Skje
Historikk
Skjeer som spiseredskap er svært gamle. De ble utviklet allerede i steinalderen ved at en lagde flate spiseredskap eller forlenget skaftet på en bolle eller øse. I lang tid var skjebladet rundt som på en øse, og ofte ganske flatt. Først i barokken på 1600-tallet fikk skjeene sin velkjente form med et ovalt blad.
Bucak (andre betydninger)
Bucak kan sikte til:
Magnesia (andre betydninger)
forskjellige kjemiske forbindelser:
Kondara MNU/Linux
Distribusjonen benyttet skrivebordsmiljøene GNOME og KDE i tillegg til vindusbehandlerne Afterstep, Blackbox, Fluxbox og Wmaker. Distribusjonen hadde 32-biter x86 som plattform.
Nahiya
Nahiyya (arabisk ناحية, Nāḥiyah, flertall nawāḥī نواحي) er en administrativ inndeling som vanligvis består av flere landsbyer og/eller noen ganger småbyer. I Tadsjikistan er dette andre forvaltingsnivå, mens det i Syria, Irak, Libanon, Jordan, Xinjiang i Kina og det tidligere osmanske rikt – der det også ble kalt en bucak – er tredje eller laveste forvaltingsnivå. Siden det er en inndeling av en qadaa, mintaqah eller andre distriktlignende inndelinger, blir det noen ganger oversatt «underdistrikt».
Sam Hinds
Liv og virke
Han ble første gang statsminister i oktober 1992 og satt til 1997 da president Cheddi Jagan døde i embetet og Hinds overtok denne posten. Hinds var president fra 6. mars til 19. desember 1997, da han etter nyvalg overlot posten til Jagans enke Janet Jagan. Hinds gikk da tilbake til posten som statsminister og satt fra desember 1997 til 9. august 1999. Da Janet Jagan ble syk i 1999 og ønsket Bharrat Jagdeo som sin etterfølger, forlot Hinds statsministerposten slik at Jagdeo i henhold til grunnloven kunne erstatte Jagan da hun gikk av. Hinds ble så statsminister på nytt 11. august 1999. Han ble 20. mai 2015 etterfulgt av Moses Nagamootoo.
Milgram-eksperimentet
Bakgrunnen
Oppfatning av at Eichmann bare var en tankeløs byråkrat som lojalt utførte ordrer skriver seg fra Milgram, men tilskrives ofte Hannah Arendt som understreket at Milgram misforsto hennes poeng. Mens Milgram mente at lydighet i et byråkrat medførte redusert ansvar, mente Arendt at lydighet og støtte er det samme: Arendt mente Eichmann støttet villig regimet og fortjente straff for regimets forbrytelser. Milgram ønsket å finne ut hvordan eksistensielle forhold som orden, regler, normer, lydighet og pliktfølelse påvirker et enkeltmenneskes valgfrihet, uavhengighet, samvittighet og eventuelt opprør mot en øvrighet.
Utvelgelsen av forsøkspersoner
I det opprinnelige eksperimentet deltok 40 menn i alderen 20 - 50 år. De var fra ulike samfunnslag - fra arbeidsledige til professorer. De ble utvalgt både etter avisannonser og etter direkte henvendelser. Forsøkspersonene ble fortalt at de skulle delta i et enkelt pedagogisk forsøk for å undersøke effekten av straff ved opplæring. De ble videre fortalt at eksperimentet ville vare ca. 1 time, men de kunne avbryte eksperimentet på et hvilket som helst tidspunkt, og at de skulle få $ 4,50 (2012 = ca. kr. 180,-) enten de gjennomførte hele eksperimentet eller ikke.
Perus kvinnelandslag i fotball
I 2005 vant Peru de Bolivariske Lekers fotballturnering, en turnering for lag fra land som var frigjort av Simon Bolivar. Dette ekskluderte riktignok Argentina, Brasil og Chile. Det var derfor overraskende at Peru i neste Søramerikamesterskap kom nest sist i sin gruppe, bak lag som Venezuela og Paraguay. Ettersom dette var siste gangen Peru spilte, er det vanskelig å vite hva den egentlige formen til Peru er.
Lars Høgquist
Shihan Lars Høgquist startet karatekarrieren i 1968. Han etablerte Kyokushin-karate i Norge i 1969 med oppstarten av Bergen karateklubb. Han flyttet videre til Lørenskog utenfor Oslo og etablerte da Lørenskog karateklubb. Shihan Høgquist var en av fire grunnleggere av Kyokushin World Federation (KWF), og er fremdeles kasserer i den internasjonale organisasjonen.
Åarjelhsaemien Teatere
Teateret har som mål å synliggjøre sørsamisk kultur og språk gjennom musikk og teaterkunst. Forsøk på å revitalisere det sørsamiske språket står sentralt i forestillinger for barn og unge. I forestillingen Der Stjernan Bor (2010) fikk barn og unge delta i fremføring av sørsamisk språk, tekstfremføring, skuespillerteknikk og dans. Familieforestillingen GON - som hadde premiere i mars 2009 i Tärnaby, og som ble vist under Vinterlysfestivalen i Mo i Rana i 2010, er kun på sørsamisk. Det samme gjelder barneforestillingen Saajve Sijte.
Fiberoptikk
Optiske systemer benyttes også til belysning og sensorer. I legevitenskapen blir fiberoptiske systemer benyttet i utstrakt grad for å bringe lys inn vanskelig tilgjengelige hulrom, og for å bringe bildet ut til undersøkeren/kirurgen både ved undersøkelser og ved operasjoner utført med kikkhullsteknikk.
Bølgeleder
[[Fil:Singlemode fibre structure.svg|thumb|right|180px|Trinnindeksfiber
Begrensinger for kommunikasjonen
1) Dempning av styrken til en signalpuls pga. urenheter i glasset. Demping av signalstyrken er avhengig av glasskvaliteten gjennom fiberen, og er i praksis konstant gjennom en fibers lengde. Dempningen er videre avhengig av bølgelengden det sendes med, og ligger i området fra 3 dB/km (halvering) ved 850 nm til 0,20 dB/km ved 1550 nm. Når man skjøter sammen to fiberlengder, får man ofte en ekstra stor dempning i skjøtepunktet. Typiske tall her er ca. 0,1 dB for sveiseskjøt og ca. 0,25 dB for kontaktskjøt. Siden en fiber kan produseres i ganske lange lengder, har antall skjøtepunkter ikke så stor betydning for det totale dempningsbudsjettet til en fiberstrekning. Dempningen endres ikke ved forskjellige sendereffekter, og fibernett dokumenteres derfor ved å først budsjettere og deretter måle dempningene over de enkelte strekkene. Større avvik mellom budsjett og måling antyder feil som må rettes.
2) Dispersjon, (modedispersjon) kan kort beskrives som utvidelse av bredden til en signalpuls. Dette skjer fordi deler av lyspulsen går mer i sikksakk enn andre deler og går derfor en lengre vei, hvilket tar lenger tid Dispersjonen er konstant gjennom hele fiberen (og øker med økende kjernediameter) og fører til at signalet blir gradvis vanskeligere å detektere. Etter en lang strekning er signalet så bredt at det blander seg med pulsen etter, samt at amplituden blir lavere. Modedispersjon er et problem i multimodus kabel, der kjernens diameter er 50 eller 62,5 µm. Modedispersjon alene gir en avstandsbegrensning på 1 km (ref. EN 50173) ved en datahastighet på 100 Mbit/s (62,5 µm kjerne, 850 nm bølgelengde). Ved 10 Gbit/s er denne avstanden redusert til 33 m.
Sensor
Ett fiberoptisk system kan benyttes til en lang rekke sensorer:
Aepus marinus
Den lever på havstrender, et sted der svært få insekter lever. De skjuler seg i bergsprekker eller under steiner når sjøen flør og kommer fram igjen ved fjære sjø.
Objective Knowledge
Bokas innhold og betydning
Boka inntar en sentral plass i Poppers senere forfatterskap, siden den inneholder hans første publiserte fremstilling av det han kalte «verden 1–3», dvs. av skillet mellom (1) den fysiske verden, (2) den mentale verden og (3) objektiv viten. Med objektiv viten refererer Popper til all kunnskap som er delt mellom flere bevisste subjekter. Dette omfatter særlig vitenskapelige teorier, men også f.eks. kunst. Forskjellen mellom objektiv kunnskap («verden 3») og subjektiv kunnskap («verden 2») er at den førstnevnte kan undersøkes, kritiseres og forbedres av andre enn opphavspersonen. Bare når kunnskap blir objektiv på denne måten, kan den utvikle seg («evolvere»), akkumuleres og danne grunnlaget for kultur.
Fraates IV av Partia
Avtale med Roma og innbyrdeskrig
Tiridates klarte senere med romersk hjelp å erobre deler av Partia, inkludert Babylonia. I 26 f.Kr. gjorde han et nytt forsøk på å bli konge i hele Partia. Han hadde suksess innledningsvis ved at han tvang Fraates til å flykte. Men Tiridates ble antagelig drept i løpet av de siste av hans angrep da hans navn forsvant fra de historiske opptegnelsene etter 25 f.Kr. og Fraates gjenvant tronen.
Convolvulus siculus
Convolvulus siculus er en plante i vindelfamilien.
MF «Høgsfjord» (1992)
Historikk
Da fergene MF «Høgsfjord» og MF «Hjelmeland» ble bygget, var de blant de første bilfergene av typen SKS 75, standardferge for korte Samband med 75 personbilenheter (PBE). Prislappen var 65 millioner per stykk. De ble skreddersydd for forholdene med kort overfartstid, hyppige avganger og kort terminaltid (av- og pålossing av biler og personer). Fergene ble bygget med fire motorer, noe som gjør at fergene slipper driftsstans ved vedlikehold på en eller flere motorer. De har sidedekk over oppholdsrom for passasjerer og mannskap. Hengedekk ville økt terminaltiden så opphøyde sidedekk ble valgt.
Pestovo
Landsbyen Pestovo ble første gang nevnt i 1495. En jernbane ble bygget gjennom byen i 1918, noe som ga grunnlaget for byens vekst. I 1965 fikk byen innvilget bystatus.
Erysipelas
Erysipelas (gresk ερυσίπελας – rød hud, norsk rosen) er en akutt hudinfeksjon, vanligvis utløst av Gruppe A-streptokokker.
Behandlingen er vanligvis penicillin som bør ved alvorlige tilfeller gis intravenøs i starten. Tilbakefall etter avsluttet behandling eller nye episoder senere er ikke uvanlig.
Matt Stone
Matthew Richard Stone (født 26. mai 1971) er en amerikansk komiker, skuespiller, regissør og produsent.
Suzanne Mubarak
I 2006 mottok fru Mubarak Ibsen-prisen The Ibsen Centennial Commemoration Award, utdelt fra dronning Sonja.
Nattøgler
Til tross for navnet, kan de være aktive både dag og natt, men de lever et skjult liv. En finner dem i forskjellige miljøer fra ørken til tropisk regnskog, men de er tilpasset et liv i små økologiske nisjer, såkalte mikrohabitater. Eksempler på slike habitater er fjellsprekker, huler og råtnende agaver. Nattøgler beveger seg sjelden langt, og et individ kan tilbringe hele livet under den samme trestokken. I motsetning til andre små øgler får de få unger, og det tar lang tid før de blir kjønnsmodne, men de lever til gjengjeld lenge.
Tejuer
Fossile tejuer er kjent helt tilbake til kritt. De eldste funnene i Nord-Amerika regnes til den utdødde underfamilien Champosiinae. En annen utdødd underfamilie, Polyglyphanodontinae, er kjent fra kritt i Mongolia, Romania og Ungarn, altså i områder der det ikke finnes tejuer i dag. Det eldste fossilet som kan regnes til de nålevende underfamiliene er funnet i lag fra paleocen i Sør-Amerika.
I et alternativt forslag til systematikk plasseres artene fra kritt i Eurasia og Nord-Amerika i gruppen Borioteiioidea. Denne gruppen er søstergruppen til Teiioidea, som omfatter nålevende tejuer og dvergtejuer.
Anarchambyx
Utbredelse
Arten er bare kjent fra Jemen.
Ada Einmo Jürgensen
I Mosjøen har hun drevet danseopplæring 1982-1997 og i Mo i Rana har hun vært adjunkt ved Mjølan videregående skole 1997-2005.
Marion Lund
Hun slet med språket i hele skoletiden, der ordblindhet snart ble fastslått, men da det ennå ikke fantes gode metoder for å takle ungenes skrive- og lesevansker. På barneskolen ble hun mobbet, siden slet hun seg gjennom et års handelsskole, kokk- og stuertskole, samt studier i hotell og ledelse i Tyskland. Hun jobbet også en del år på fergen «Peter Wessel». Først da hun tok fatt på Steiner-utdanningen begynte hun å skrive.
Marion Th. Th. skrev også sangtekster og lengre tekster. Hun var en av tekstforfatterne til Larviksbandet Funkle Folket. I tillegg bidro hun i diverse magasiner og deltok på flere opplesninger og kulturutstillinger i Vestfold.
Xenoderolus
Utseende
En middelsstor, avlang, mørk trebukk med nokså korte bein. Antennene er litt kortere enn kroppen hos hunnen, en del lengre enn kroppen hos hannen. Pronotum er tønneformet, betydelig smalere enn de jevnbrede dekkvingene, som ikke har pigger i spissen.
Umm Musa al-Hashimiyya
Umm Musa al-Hashimiyya var en qahramana (hoffdame) i tjeneste ved abbasidenes harem i kalifen Al-Muqtadirs regjeringstid 908-929.
Serievinnercupen i fotball for menn 1980/81
Serievinnercupen 1980/81 var den 26. utgaven av Serievinnercupen, forgjengeren til UEFA Champions League.
Pterolonchidae
Levevis
Den sør- og mellomeuropeiske arten Pterolonche inspersa har blitt innført til Nord-Amerika i et forsøk på å begrense innførte ugress i slekten knoppurt (Centaurea). De voksne møllene flyr i juli-august, og larvene lever på røttene av knoppurt-plantene. De omgir seg med et silkerør og spiser på røttene til neste vår. De angriper bare innførte arter, siden de lokale knoppurt-artene er ettårige og har visnet ned når sommerfuglene legger sine egg. Det er foreløpig uklart om innførselen har vært en suksess.
Katrin Beierl
Katrin Beierl (født 16. august 1993) er en østerriksk bobkjører.
El Corte Inglés
Avleggere av El Corte Inglés er blant annet reisebyrået Viajes El Corte Inglés, hypermarkedkjeden Hipercor, supermarkedkjeden Supercor, gourmetbutikkene Opencor, kleskjeden Sfera og IT-selskapet Informática el Corte Ingles.
Urs Räber
Karriere
Räber deltok i verdenscupen fra 1978 til 1984, og vant to utforrenn i løpet av karrieren. I tillegg vant han krystallkulen for sammenlagtseieren i utforcupen sesongen 1983/84. Etter OL 1984 i Sarajevo, der han endte på femteplass i utforrennet, la han opp som aktiv alpinist.
Lysippos
Lysippos (gresk: Λύσιππος) eller Lysippus, født cirka 390 f.Kr. i Sikyon, var en gresk skulptør som sammen med Praxiteles og Skopas tilhørte de fremste i den klassiske, hellenske overgangsperioden.
Željko Matuš
Željko Matuš (født 9. august 1935 i Donja Stubica) var en jugoslavisk fotballspiller som deltok i de olympiske leker 1960 i Roma. Matuš ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstraomganger. Det var 0-0 etter ordinær spilletid, begge lagene scoret i den siste ekstraomgangen. Jugoslavia gikk videre til finalen via loddtrekning. De vant finalen over Danmark med 3-1. Matuš spilte to kamper og scoret ett mål i turneringen.
Hovedserien 1959–60
Sesongen ble avsluttet med finale den 15. juni 1960 og bronsefinale 16. juni. I bronsefinalen spilte mot  og vant denne 4–2. I finalen fikk revansj fra finaletapet året før og vant 6–2 mot.
Orodes III av Partia
Etter hans død overtok Fraates' eldre bror Vonones I tronen i Partia.
Musée Marmottan
Musée Marmottan Monet ligger i 2, rue Louis Boilly i XVIe arrondissement i Paris. Det inneholder en samling av over 300 verker fra impresjonismen og tiden etter, i hovedsak av Claude Monet. De øvrige kunstnerne som er godt representert er: Berthe Morisot, Edgar Degas, Édouard Manet, Alfred Sisley, Camille Pissarro, Paul Gauguin, Paul Signac og Pierre-Auguste Renoir.
Sevettijärvi
Sevettijärvi og dets omgivelser er et av kjerneområdene for den skoltesamiske bosetningen. Majoriteten av landsbyens omkring 350 innbyggere (ca. 90%) er skoltesamer, selv om noen få finner har bosatt seg nord for landsbyen. Noen få enaresamer og fjellsamer er også bosatte der.
Historie
Før 1949 var området bebodd av noen få samiske familier: Aikioene, Kittiene, Sarisene, Holmbergene, Högmanerne og Kaarrettiene.
Bønne
Bønne (norrønt: baun) er en betegnelse for belg eller frø av kulturplanter av slekten Phaseolus i erteblomstfamilien. Bønner er en viktig matkilde for mennesker, til og med bladene kan nyttes til føde. Mange bønner kan derimot inneholde gift og må kokes før de kan spises.
Port Vila
Språk
Bislama snakkes av alle i dagligtale. I tillegg er engelsk og fransk også utbredt. Andre urfolks snakkes også i byen.
Religion
Kristendommen er den dominerende religionen på Vanuatu, med over 90% av befolkningen som tilhengere. Det største trossamfunnet er den Presbyterianske kirke, som en tredjedel av befolkningen er medlemmer i. Romersk katolisisme og den Melanesiske kirke er også vanlig, med en oppslutning på ca. 15% hver.
Coptocarpus
Utbredelse
Slekten er utbredt langs kysten av Australia.
Bakhmutka
Bakhmutka er en høyre sideelv til Donets, beliggende i Donetsk i Ukraina. Elven har sitt utspring nord i byen Horlivka. Bakhmutka renner derfra hovedsakelig i nordlig retning blant annet gjennom byene Bakhmut, Soledar og Siversk, til den treffer Donets.
Jordbærjordloppe
Jordbærjordloppe (Batophila rubi) er en bille som tilhører familiegruppen bladbiller (Chrysomelidae).
Paratiaia
Utbredelse
Artene er bare kjent fra Fransk Guyana.
Jens Ferdinand Willumsen
Liv og virke
I perioden 1897–1900 virket han vesentlig som keramiker, ettersom han i denne perioden var kunstnerisk leder hos Bing & Grøndahl. Møtet med Alpene førte til en rekke akvareller og oljebilder med drag mot det klassisk-monumentale (En bergbestigerske, 1904), likesom havet inspirerte ham til hovedverker som Etter stormen (1905, Nasjonalmuseet) og Sol og ungdom (1902–1910, Göteborg). Samtidig laget han de tre dekorative feltene Mor og datter i tre alderstrinn i (1904) og statuen av Viggo Hørup i Kongens Have i København (1906–1908). I 1910 begynte igjen et urolig reiseliv (Spania, Italia, Hellas, Tunisia), og under inntrykk av Goya og særlig El Greco (hvis ungdomskunst han i 1927 utgav et stort arbeid om) fikk hans kunst en høyspent ekspresjonistisk karakter i fargen, f.eks. i Maleren mottar musikeren på parnasset (1923).
J.F. Willumsens museum
Willumsen tilbød en stor del av sine verker og kunstsamling til staten, og arbeidet fra 1930-tallet med opprettelse av et museum. I 1943 skjenket han mange av sine egne bilder til Danmark, sammen med en samling av eldre kunst. I 1957, året før hans død, åpnet J.F. Willumsens museum i Frederikssund.
Alfred Flatow
Alfred Flatow (født 3. oktober 1869, død 28. desember 1942 i Theresienstadt) var en tysk turner. Han deltok under de første moderne olympiske lekene i 1896 i Aten der han tok fire medaljer, tre gull og en sølvmedalje.
Tormod Andreassen
I 2007 gjorde han comeback som elite-spiller og spiller nå sammen med Thomas Due, Thomas Løvold og Kjell Berg. Etter deres første år sammen som lag avsluttet de med en sterk 12 plass på europaturen.
Oberharz naturreservat
I 1979 ble det for første gang ble lagt merke til at trærne hadde en gul og brun misfarging. Senere begynte gamle trær og trær som sto i utkanten av skogene å dø. I 1985 viste det seg at hele 75% av skogen i området hadde større eller mindre skader. Det som skjer med trærne er at forurensningen fra luften reduserer motstandsdyktigheten deres, og da blir trærne ofte svakere og blåser ofte overende.
The Crow
Om filmen
Lee døde under innspillingen kun uker før den var ferdig. Han ble skutt i magen med revolver med en løspatron. Det satt ett prosjektil i løpet på revolveren, og da løspatronen ble avfyrt klarte trykket å få prosjektilet ut av løpet og inn i magen til Lee.
Albatros D.IV
Albatros D.IV var et eksperimentelt tysk jagerfly utviklet for å evaluere en Mercedes D.III motor utstyrt med reduksjonsgir. Antageligvis ble bare et fly av denne typen bygget ferdig, og dette ble testet med forskjellige typer propeller frem til april 1918 da prosjektet ble avlsuttet.
Madagaskarpalme
Madagaskarpalme (Pachypodium lamerei)) er en plante i gravmyrtfamilien.
Banjul
Kommunikasjon
Banjul er landets eneste havneby. Sammen med peanøttprodukter, som er Gambias viktigste eksportvare, blir også andre varer som bivoks, palmeolje, palmetrevirke og dyreskinn fraktet ut fra byen. Banjul har også en internasjonal flyplass.
Ochodaeidae
Ochodaeidae er en liten familie av biller som hører til gruppen skarabider (Scarabaeoidea). De lever for det meste i sandige områder og kalles "sand-loving scarab beetles" på engelsk. Ellers er biologien deres dårlig kjent. Familien finnes ikke i Norge, de nærmeste artene lever i Sør-Europa.
Fløgstad
Delområdet dekker grunnkretsene Saunes, Fløgstad, Hølland og Espeland/Bakka
Frank O’Farrell
Francis «Frank» O'Farrell (født 9. oktober 1927 i Cork, Irland) er en tidligere irsk fotballspiller- og manager. Blant annet var han manager for Manchester United og landslaget til Iran.
Fiolinane
Foruten å bli nominert til Kritikerprisen, mottok Jan Roar Leikvoll Nynorsk litteraturpris, Sigmund Skard-stipendet og Bjørnsonstipendet for denne romanen.
Luke Donald
I 2012 ble Donald utnevnt til medlem (MBE) av Den britiske imperieordenen for sin innsats for golfsporten.
Bora Kostić
Kostić ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Kostić spilte alle fem kampene og scoret seks mål i turneringen.
Marilyn Monroes død
Anthony Summers' Goddess: The Secret Lives Of Marilyn Monroe
Ifølge Summers' kilder sosialiserte Monroe også med flere kjente mafiamedlemmer. En av dem skal ha vært Johnny Roselli, som var mafialederen Sam Giancanas representant i Hollywood. Den 12. juli 1961 ble Giancana stoppet av FBI-agenter på flyplassen i Chicago. Han var sammen med kjæresten Phyllis McGuire som gikk med på å bli avhørt på stedet. Giancana skal ha uttalt følgende til FBI-agentene: «Jeg vet alt om Kennedyene, og Phyllis vet mye mer om Kennedyene og en dag skal vi fortelle alt.» Da Summers tok kontakt med McGuire hevdet hun at hun hadde kjent Monroe ganske godt og visste om de angivelige forholdene hennes til Kennedy-brødrene. Hank Messick, som har skrevet mye om organisert kiminalitet, hevdet at mafiaen prøvde å bruke en neddopet Monroe for å lure Robert Kennedy i en felle. Planen var, ifølge Messick, at Kennedy skulle bli lurt til å komme hjem til Monroe for å redde henne, men at han i stedet skulle finne henne død og stå ovenfor en skandale. Dette skulle mafiaen bruke for å presse han til å ikke jobbe så aktivt mot organisert kriminalitet. Ifølge Messick mislyktes planen da Kennedy ikke reiste til Monroe. Denne teorien baserte han på kilder i Justisdepartementet og innenfor organisert kriminalitet.
BBCs Say Goodbye to the President
I 1985 ble BBC-dokumentaren The Last Days of Marilyn Monroe, som var basert på Anthony Summers' bok, sendt på TV. I dokumentaren gjentok Monroes hushjelp, Eunice Murray, den samme historien som hun hadde fortalt til politiet i 1962, men skal angivelig ha uttalt, mens kameramannen pakket ned utstyret sitt: «Hvorfor skal jeg, i min alder, fortsatt dekke over dette?» Det hun ikke visste var at mikrofonen fortsatt sto på. Hun fortsatte med å fortelle at Monroe hadde kjent Kennedy-brødrene og at justisminister Robert Kennedy var hjemme hos henne den dagen hun døde. Hun skal også ha innrømmet at Monroe ikke var død da legen ankom. The Last Days of Marilyn Monroe ble utgitt på video med tittelen Say Goodbye to the President.
CBS' 48 Hours
Den tidligere assisterende distriktsadvokaten i Los Angeles County, Ronald H. «Mike» Carroll, som deltok i etterforskningen om Monroes død i 1982, uttalte at det ikke ble funnet beviser som tydet på at noe kriminelt hadde foregått, og indikerte at selvmord var den sannsynlige dødsårsaken. Carroll utdypet: «Pilleglassene var der. Hun var bevisstløs. Hun hadde tidligere tatt overdose. Faktisk så hadde hun ikke bare tatt overdose, men også blitt vekket til bevissthet.»
Ralph Gonsalves
Ralph Everard Gonsalves (født 8. august 1946 i Colonarie) er en sanktvinsentisk politiker for Unity Labour Party (ULP). Han er siden 2001 statsminister i Saint Vincent og Grenadinene.
Lee Westwood
I 2000 vant han Europatourens Order of Merit, og i 2009 vant han pengelisten på touren igjen, nå kalt Race to Dubai.
Åbøbyen
Se også Grunnkretser i Sauda kommune.
Tatjana Zaitzow
Bakgrunn
Hun hadde danset ballett siden hun var fire år, blant annet hos Gerd Kjølaas, og fortsatte med dans også etter at hun flyttet til Trondheim. Nå gjennomførte hun en opptaksprøve ved Trøndelag Teater og fikk engasjement som frilans danser. Hun var med i musikaler og revy der i fire år.
Ropeid
Navnet Ropeid har opphav fra gamle tider, hvor nyheter og rykter fra begge sider, henholdsvis Suldal og Vindafjord ble ropt over fjorden.
Carl Gustav, gjengen og parkeringsbandittene
Musikk
Filmen inneholder sang av Jahn Teigen og tekst av Arild Nyquist.
Tony Knapp
Spillerkarriere
Knapp var regnet for å være en kompromissløs forsvarsspiller, som spilte på alle nivåer i det profesjonelle ligasystemet.
Trenerkarriere
Trenerkarriere startet som spillende trener i engelske Poole Town FC (1971–72) og assistent i Norwich City.
Loujain al-Hathloul
Loujain or-Hathloul (født 31. juli 1989 i Jidda) er en saudiarabisk kvinneurettsaktivist og politisk fange.
The Open Universe
Innhold
I artikkelen «Indeterminisme er ikke nok», som er gjengitt i appendikset, tar Popper eksplisitt stilling til viljesfrihet, et tema han unngikk i bokas hoveddel. Popper forklarer at indeterminisme ikke er noen garanti for frihet (ren slump kan ikke være årsaken til rasjonelle valg). Den ytterligere betingelsen som må være oppfylt, er, ifølge Popper, at den fysiske verden («verden 1») ikke er «lukka», men at den er åpen for påvirkninger fra våre tanker og teorier («verden 2 resp. 3»).
Charles Freer Andrews
Misjonær i India og Sør-Afrika
I 1913 ble han lærer ved Rabindranath Tagores skole i Santineketan.
Kyrkjenuten
Kyrkjenuten er et fjell mellom Slettedalen og Berdalen nord i Sauda kommune i Rogaland. Det har en høyde på 1 602 meter over havet og er den høyeste fjelltoppen i Sauda kommune, og det sjuende høyeste fjellet i Rogaland.
Gottfried Wilhelm Fink
Gottfried Wilhelm Fink ble i sin samtid høyt verdsatt som musikkteoretiker og komponist. Han fikk flere utmerkelser både i og utenfor Tyskland. I 1838 ble han utnevnt til æresdoktor av det filosofiske fakultet ved Universitetet i Leipzig. Finks komposisjoner består fremfor alt av sanger og ballader. Tekstene til sangkomposisjonene skrev han hovedsakelig selv. Utover dette fikk han seg også et ry som forfatter av betydningsfulle bøker innenfor musikkteori og musikkhistorie.
Makt- og demokratiutredningen
Makt- og demokratiutredningens konklusjoner
Markedene er utvidet. Børsen har tidoblet sin omsetning på ti år. Aksjemeglere, finansanalytikere og finansielle investorer har fått økt betydning. Selskaper har vokst gjennom oppkjøp og fusjoner. Resultatet av mer marked er ikke spredning av makt, men sterkere innslag av oligopoler: Tre-fire store foretak eller kjeder dominerer i flere og flere bransjer. Selv om markedskonkurransen har økt, har makten over næringsutviklingen blitt konsentrert.
Tross generelt relativt små klasseskiller, er det norske samfunnet i ferd med å bli sterkere klassedelt på etnisk grunnlag. Store deler av innvandrerbefolkningen deltar ikke i det norske politiske systemet og utgjør etter hvert en ny underklasse innen lavlønnsyrker eller utenfor arbeidsmarkedet. Med eksisterende regelverk og praksis vil innvandrerbefolkningen trolig øke i akselererende tempo, og lite tyder på at sammenfallet mellom etnisitet og klasse vil bli mindre.
I’ll Never Find Another You (sang)
Ulike innspillinger
I 2004 gjorde den kristne vokalgruppen Frisk luft en innspilling som var åpningsspor på albumet I'll Never Find Another You.
Makt- og demokratiutredningen
Makt- og demokratiutredningens konklusjoner
Det er utviklet et stort apparat av tjenester og tiltak som til enhver tid måler trykket og tar temperaturen på befolkningen som velgere, seere, lyttere og kunder. Dette gjelder politiske og andre opinionsmålinger, popularitetsbarometre, forbrukerundersøkelser og interaktiv publikumspleie knyttet til mediedebatter og underholdning. Dette kan beskrives som «barometerdemokratiet». Barometerdemokratiet har et motstykke i eliteorientert kritikk av folkemeningen som ustabil, selvmotsigende, kortsiktig og intolerant. Dette var kjernen i den aristokratiske kritikken av massedemokraftiet før stemmerettsutvidelsen og partisystemet, og den er gjenoppstått som populismekritikk etter at partienes grep på massene er forbi.
Demokrati bygger ikke bare på makt gjennom folkevalgte organer, men også på rettigheter og rettsgarantier for individer og grupper, ulike former for deltakelse utenom valg, partier og politiske folkebevegelser, påvirkningsmuligheter som brukere, forbrukere og aktive i pressgrupper. Disse ulike formene for tilleggsdemokrati – rettighetsdemokrati, aksjonsdemokrati, deltakerdemokrati, forbrukerdemokrati, lobbydemokrati eller det vi har kalt barometerdemokrati – har supplert folkestyret som formelt beslutningssystem, men kan ikke erstatte det. Demokratiet blir utfordret når folkestyrets vilkår og spillerom blir redusert. Når betydningen av demokrati overføres fra folkestyret som formell beslutningsform til ulike former for tilleggsdemokrati, blir forvitringen av folkestyret tildekket og skillet mellom demokrati og ikke-demokrati utydelig.
Opel Kadett
Opel Kadett var en bilmodell fra den tyske bilprodusenten Opel. Modellbetegnelsen var i bruk fra 1937 til 1940 og fra 1962 til 1992.
Første generasjons Kadett 1937 - 1940
Opel lanserte modellen i 1936. Frem til andre verdenskrig ble bilen produsert i Tyskland. Etter krigen ble hele produksjonsutstyret tatt som krigsbytte og flyttet til Russland hvor produksjon av modellen ble gjenopptatt i 1947 under navnet Moskvitch
Kadett F
I 1992, bestemte GM Europa seg for å standardisere modellnavnene. Opel tok navnet fra Vauxhalls, Astra. Bare i Sør-Afrika ble biler produsert under navnet Kadett frem til 1999. Da tok alle modeller det felles navnet Astra.
Per Balkåsen
Per Balkåsen ble svensk mester i kombinert i 1977 og 1978, og i spesielt hopp, normalbakke i 1981. Han er far til Fredrik Balkåsen, som også er skihopper.
Isuwa
Utgravninger
Undersøkelsene avslørte bosetninger fra paleolittisk tid og fram til middelalderen. Stedene Ikizepe, Korucutepe, Norşuntepe og Pulur rundt elven Murat (Arsanias), en bielv til Eufrat i øst, som avslørte en stor bronsealderbosetning fra 3000- til 1000-tallet f.Kr. Senteret for kongedømmet Isuwa kan ha ligget i denne regionen, noe som vil passe godt med de hettittiske utsagnene om å krysse Eufrat for å komme til kongedømmet Isuwa.
Fatboy Slim
Freakpower
I 1995, fikk Cook hjelp fra produsentvennene Tim Jeffery og JC Reid til å lage et solo housemusikkalbum under pseudonymet «Pizzaman». Happiness fra «Pizzaman». Albumet ble brukt av Del Monte Food i en reklamekampanje for juice i Storbritannia. Cook eksperimenterte også med forskjellige prosjekter ved siden av, et av dem var The Mighty Dub Katz.
1997 til i dag
I oktober 2005 kunngjorde Fatboy Slim og Talking Heads-vokalist David Byrne sine planer om å lage en musikal om Imelda Marcos, tidligere førstedame på Filippinene. Den hadde premiere på Adelaide Festivale of Art i Australia i mars 2006.
Vandrehistorie
En vandrehistorie er ikke nødvendigvis en bevisst løgn eller skrøne, men en god historie som kan ha opphav i faktiske hendelser og fenomener. Enkle, folkelige samtidshistorier, ofte med et slående og skremmende poeng, likner gammeldags muntlig historiefortelling og tradisjonelle vandresagn der omstreifere og reisende, for eksempel tiggere, skalder, handelsreisende, sesongarbeidere og sjømenn, fortalte hverandre mer eller mindre sannferdige anekdoter og spredte rykter.
«Urban legends», «klintbergare» og «avisender»
Den engelske betegnelsen ble skapt av den amerikanske folkeminnegranskeren Jan Harold Brunvand for å markere et skille mellom moderne vandrehistorier og klassiske fortellinger der handlingen ofte utspiller seg i landlige omgivelser. Brunvand mener likevel ikke at førindustrielle sagn og dagens vandrehistorier er to vesensforskjellige fenomener. Også mange vandrehistorier har blitt gjenfortalt over lang tid, og det er ingen strukturell eller funksjonell forskjell mellom sjangrene. Foe eksempel viser vandrehistorier om folk som er bortført av romvesener, stort slektskap med naturmytiske bergtakingssagnen. Flere moderne vandresagn likner også på tradisjonelle spøkelseshistorier.
Miraklene i Santo Fico
Miraklene i Santo Fico er en roman skrevet av den amerikanske forfatteren D.L. Smith. Boken har solgt over 40 000 eksemplarer i Norge. Filmrettighetene til boken er kjøpt opp av Tailor-Made Films.
Handling
Noe senere treffer et jordskjelv Santo Fico, og en rekke bygninger blir skadet, deriblant byens gamle kirke. Pizzola bestemmer seg for å stjele kirkens gamle veggmaleri, «mirakelet», for siden å selge det for å tjene mer penger. Han og «Topo» bærer bildet gjennom byen og ned til Pizzolas hus sent en kveld, men byens cafeeier og Pizzolas gamle flamme Martha ser dem, og blir rasende.
Blendingsgardin
Gardiner som er ugjennomtrengelige for lys, kan stenge ute forstyrrende dagslys eller kunstig belysning utenfra. Blendingsardiner er typisk installert i hotell- og soveværelser eller i rom der en bruker bildeskjermer og prosjektører.
Blendingsgardiner og blending under andre verdenskrig
Etter at krigen i Europa var over 8. mai 1945 kunne folk kaste blendingsgardinene. Da ble det i mange norske byer arrangert en «felles bålfest», der folk kunne komme med sine lite elskede blendingsgardiner til byens torv eller en annen åpen plass hvor gardinene ble brent til allmenn jubel.
Masaharu Homma
Masaharu Homma (japansk: 本間雅晴, Honma Masaharu, født 27. november 1887 i Sado i prefekturet Niigata i Japan, død 3. april 1946 i Los Baños på Filippinene) var en japansk general som var generalguvernør i det japansk-okkuperte Filippinene under andre verdenskrig. Han huskes særlig for å ha beordret dødsmarsjen fra Bataan. Han ble også kalt poetgeneralen og var amatørmaler.
Fin fredag
Fra begynnelsen var programleder for programmet Marthe Sveberg Bjørstad, men hun ble etterhvert erstattet av Kåre Magnus Bergh og Heidi Marie Vestrheim - og etter det har Kristine Magnesen og Torkil Risan har også vært programledere. I 2011 gjennomgikk programmet en omfattende forandring i design. Høsten 2012 ble programmet nok en gang forandret. Kristine Magnesen dro ut og møtte gjesten på et sted der gjesten var kjent, bodde eller hadde et godt forhold til.
Stølsmaradalstinden
Stølsmaradalstinden er et fjell i fjellmassivet Hurrungane sørvest i Jotunheimen nasjonalpark, Årdal kommune i Sogn og Fjordane. Det har en høyde på 2 026 meter over havet.